MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR. 461
           Consiliul Local al Municipiului Craiova, întrunit în şedinţa ordinară din data de 29.10.2009;

 Având în vedere raportul nr.129901/2009 al Direcţiei Economico-Financiare prin care se propune aprobarea închirierii stâlpilor de iluminat public tip LUXTEN şi rapoartele comisiilor de specialitate ale Consiliului Local al Municipiului Craiova nr.348, 349, 350, 353, 354/2009;  
În temeiul art.36 alin.2 lit.c coroborat cu alin.5 lit.a, art.45 alin.3, art.123 alin.1 şi art.61 alin.2 din Legea nr.215/2001, republicată, privind administraţia publică locală;
                                              HOTĂRĂŞTE:

Art.1.  Se aprobă închirierea stâlpilor de iluminat public tip LUXTEN, către societăţile comerciale sau persoanele fizice interesate, cu avizul S.C.  “LUXTEN LIGHTING COMPANY”S.R.L., în vederea amplasării panourilor publicitare de mici dimensiuni, a plăcuţelor, banerelor şi altele, precum şi pentru instalarea cablurilor de fibră optică folosite la realizarea reţelelor de telefonie şi televiziune prin cablu.
Art.2.    Se aprobă tarifele pentru închirierea stâlpilor de iluminat public tip LUXTEN în funcţie de zonele de amplasare a stâlpilor de iluminat public, după cum urmează:

              ●   pentru cabluri de fibră optică- reţele de telefonie şi televiziune prin cablu:
· echivalentul în lei a 2,5 euro/stâlp/lună, fără TVA – pentru stâlpii de iluminat public amplasaţi pe Calea Bucureşti şi Bulevardul Nicolae Titulescu;
· echivalentul în lei a 1,0 euro/stâlp/lună, fără TVA – pentru stâlpii de iluminat public ampalsaţi în celelalte zone ale municipiului;
· echivalentul în lei a 0,5 euro/stâlp/lună, fără TVA - pentru stâlpii de iluminat public din localităţile arondate municipiului şi anume Cernele, Făcăi, Rovine, Popoveni, Mofleni, Şimnicul de Sus şi Izvorul Rece;
              ●   pentru panouri publicitare de mici dimensiuni, plăcuţe, banere şi altele:
· echivalentul în lei a 5,0 euro/stâlp/lună, fără TVA - pentru stâlpii de iluminat public amplasaţi pe Calea Bucureşti şi Bulevardul Nicolae Titulescu;
· echivalentul în lei a 3,0 euro/stâlp/lună, fără TVA –pentru stâlpii de iluminat public ampalsaţi în celelalte zone ale municipiului;
· echivalentul în lei a 2,0 euro/stâlp/lună, fără TVA - pentru stâlpii de iluminat public din localităţile arondate municipiului şi anume Cernele, Făcăi, Rovine, Popoveni, Mofleni, Şimnicul de Sus şi Izvorul Rece;
Art.3.    Pe data prezentei hotărâri, îşi încetează efectele Hotărârile Consiliului Local al Municipiului Craiova nr.431/2006 şi nr.67/2005.

Art.4.   Se împuterniceşte Primarul Municipiului Craiova să semneze contractele de închiriere prevăzute la art.1 din prezenta hotărâre. 
Art.5. 
Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico-Financiară, Direcţia Urbanism şi Amenjarea Teritoriului, Direcţia Impozite şi Taxe şi S.C. „LUXTEN LIGHTING COMPANY” S.R.L. vor aduce la îndeplinire prevederile prezentei hotărâri.

